ALAQUÀS PRESENTA LA PROGRAMACIÓ CULTURAL ORGANITZADA AMB MOTIU DE LA CELEBRACIÓ DEL 20 ANIVERSARI DE L'OBERTURA DEL CASTELL
24/02/2023

# ALAQUÀS PRESENTA LA PROGRAMACIÓ CULTURAL ORGANITZADA AMB MOTIU DE LA CELEBRACIÓ DEL 20 ANIVERSARI DE L'OBERTURA DEL CASTELL

*   24/02/2023
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=21136

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21136%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20PROGRAMACI%C3%93%20CULTURAL%20ORGANITZADA%20AMB%20MOTIU%20DE%20LA%20CELEBRACI%C3%93%20DEL%2020%20ANIVERSARI%20DE%20L%27OBERTURA%20DEL%20CASTELL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21136/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21136/24022023whatsapp_image_2023-02-24_at_13_24_04_1_Form_4.jpg)](https://www.alaquas.org/ficheros/documentos/2023/2/21136/24022023whatsapp_image_2023-02-24_at_13_24_04_1_Form_10.jpg "<a href='https://www.alaquas.org/ficheros/documentos/2023/2/21136/24022023whatsapp_image_2023-02-24_at_13_24_04_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA PROGRAMACIÓ CULTURAL ORGANITZADA AMB MOTIU DE LA CELEBRACIÓ DEL 20 ANIVERSARI DE L'OBERTURA DEL CASTELL</a>")

Alaquàs ha preparat una programació especial per als mesos de febrer, març i abril per a celebrar aquesta fita històrica que va suposar la recuperació del monument com un extraordinari espai públic al servei de la ciutadania.

Alaquàs ha presentat hui divendres 24 de febrer la programació especial organitzada per als mesos de febrer, març i abril amb motiu del 20 aniversari de l’obertura del Castell d’Alaquàs.La presentació ha comptat amb la presència de l’Alcalde d’Alaquàs, Toni Saura, l’historiador local i Director de Quaderns d’Investigació d’Alaquàs, Enric Juan Redal, la periodista Laura Sena i el representant de Caixa Popular, Maxi Pérez. Han assistit també el Regidor de Cultura, Fran Evangelista, la Regidora de Festes, Sandra Conde i membres de la Corporació Municipal.

La presentació s’ha iniciat amb la intervenció de l’Alcalde d’Alaquàs, que ha destacat la “importància d’aquesta data que commemora que un 28 de febrer de fa 20 anys, el poble va entrar al Castell després de molts anys de lluita. Alaquàs no és el mateix des que el Castell és propietat del poble. El Castell és un element de reflexió i ens ha de dur a replantejar-nos el futur i pensar en nous reptes”. El representant de Caixa Popular s’ha compromés a continuar col·laborant amb Alaquàs “perquè treballar amb vosaltres és continuar treballant sobre la base dels nostres principis”.

A continuació ha intervingut Enric Juan Redal, que ha donat “l’enhorabona al poble d’Alaquàs i a l’Ajuntament d’Alaquàs per la sensibilitat cutlural mostrada que facilita la investigació”. L’historiador ha insistit en què “la tasca de recuperació de la tradició realitzada per Quaderns d’Investigació no haguera sigut possible sense la col·laboració ciutadana,  per això, sempre diguem que es tracta d’un treball social col·laboratiu i comunitari”.  A continuació, ha abordat les noves línies de promoció patrimonial en les què s’està treballant i ha presentat una sèrie de fullets que s’han elaborat des del punt de vista turístic: ‘El Cant de la Carxofa’, ‘Alaquàs, centre històric’, ‘El Castell Palau d’Alaquàs’, ‘El ficus del Castell Palau d’Alaquàs’ i ‘L’olivera de la biblioteca d’Alaquàs’. Es tracta d’un conjunt de guies que parlen sobre les tradicions d’Alaquàs i que aniran ampliant-se. A més, han presentat també les rutes ‘Les séquies d’Alaquàs’, una sèrie de plaques que es col·locaran als carrers perquè la ciutadania conega per on passava antigament una séquia, i ‘Els noms antics dels nostres carrers’, un projecte que donarà a conéixer a la ciutadania com es coneixien de manera popular antigament alguns carrers del municipi.

Després ha sigut el torn de la periodista Laura Sena, que han concretat alguns dels detalls sobre l’exposició ‘Un Castell per al poble en notícies de Laura Sena. 2003 — 2023’ que s’inaugura hi divendres a les 19 hores de la vesprada i que consta de 30 notícies redactades per ella mateixa i seleccionadas per l’investigador Tomás Roselló d’entre una col·lecció de més de 300 articles sobre la recuperació del Castell d’Alaquàs.

La programació ha sigut presentada per l’Alcalde d’Alaquàs, que ha destacat el treball realitzat pel dissenyador Ángel Gráfico en la creació d’una imatge que recorda com un 28 de febrer va fer entrada per la porta principal del Castell i que està plena de colorit per a distingir els diferents àmbits de les activitats ja que en la programació han participat totes les regidories amb tot tipus d’actes. S’ha fet especial menció també al treball del dissenyador Ramon Cosme, que ha sigut l’encarregat de l’elaboració de les guies de rutes i de la imatge de les plaques del projecte de noms antics.

La programació comptarà amb tot tipus d’actes culturals i lúdics. Hi haurà exposicions, actuacions musicals, rutes, tallers, teatre i espectacles infantils així com taules redones i altres activitats educatives, d’igualtat, esportives i de patrimoni verd. La programació completa es pot consultar ací: https://www.alaquas.org/documento/21123

**Cap de setmana del 24 al 26 de febrer**

El divendres 24 de febrer a les 18 hores s’inaugurarà l’exposició itinerant JOAN FUSTER: UNA VIDA IL·LUSTRADA que s’exposarà a la Biblioteca Municipal Ausiàs March fins al 3 de març. A les 19 hores tindrà lloc la inauguració de l’exposició UN CASTELL PER AL POBLE EN NOTÍCIES DE LAURA SENA que es podrà visitar fins al 27 de maig i que comptarà amb visites guiades per la periodista per a particulars, associacions, col·lectius i comunitat escolar. Les inscripcions es poden realitzar al correu cultura@alaquas.org i al telèfon 661 956 581 (dilluns a divendres d'11 a 14 i dijous de 16:30 a 19 h). Més informació: [https://www.alaquas.org/agenda/21122/0/exposicio\_castell\_poble\_noticies\_laura\_sena](https://www.alaquas.org/agenda/21122/0/exposicio_castell_poble_noticies_laura_sena).

Les activitats continuaran el diumenge 26 de febrer. A les 11 hores, al Castell d’Alaquàs i entrada lliure, hi haurà tallers infantils medievals per a les xiquetes i els xiquets. A les 12 hores tindrà lloc el teatre infantil TROBADORETS, un concert en el qual es podrà gaudir de la música tradicional infantil valenciana. Està organitzat per l’Ajuntament d'Alaquàs i col·labora SARC de la Diputació de València.